ROIURI DE ALBINE LA PACHET - FORMARE SI INSTALARE
Printre metodele de inmultire a familiilor de albine, exista o metoda care se detaseaza net prin avantajele aduse. 
Metoda este cunoscuta sub numele de "roi la pachet" si practicata pe scara larga in toata lumea. 
Din pacate in Romania, nu este indeajuns exploatata, lipsind apicultorii de o arma puternica in combaterea bolilor. 
Pagina se doreste a fi o pledoarie in favoarea acestei metode de inmultire, care desi cunoscuta teoretic nu este utilizata decat arareori.

este o ladita de transport (pachet), de la care vine practic si numele metodei, fig.1.
Dupa cum vedeti in imagine, acest pachet are o constructie simpla si ieftina.
Peretii frontali sunt din plasa de sarma, in scopul asigurarii unei bune ventilatii. 
Sipca din interior este folosita pentru sprijinirea hranitorului. 
Hranitorul este utilizat cand intre formarea roiului si instalare, trec mai mult de 12 ore. 
Alte doua echipamente utilizate sunt colivia de transport a matcii (care devine si colivie de introducere) si o palnie mare din carton. 
Cea mai utilizata colivie este cea din fig.2. 
Palnia din carton are diametrul superior mare, iar cel inferior un pic mai [image: image2.jpg]fig 2 Colivie introducers



mic decat trapa de introducere a pachetului.
 Matcile - pentru a reusi formarea de roiuri viabile, care sa aiba sanse maxime de dezvoltare si transformare in familii puternice, acestea trebuie dotate cu matci tinere si imperecheate. 
Noi recomandam ca procurarea acestora sa se faca de la apicultori care stiu a creste matci si pot respecta termenul de livrare. 
Comanda matcilor se va face din timp.
Cei ce isi pot creste singuri matcile se pot considera niste fericiti. 
Formarea roiurilor - este o operatiune la fel de importanta ca si instalarea. 
Este foarte important ca perioada calendaristica sa fie cea optima, aceasta fiind cuprinsa intre 20 mai si 15 iunie, pentru conditiile din Romania.
 Lucrarea incepe dimineata (ora 10 - 11), cand albina batrana este la cules.Introducem in pachete coliviile cu matci si pregatim hranitoarele. 
Stupul vizat se deschide si identificam matca. 

Fagurele cu matca se ridica si il vom depozita temporar intr-o cutie (corp de stup).
De pe fagurii cu puiet (acolo este albina tanara), scuturam cu o perie moale, albinele in palnia pachetului.
In aceasta faza, pachetul cu palnia montata se afla instalat pe un cantar. Scuturam atati faguri incat sa ajungem la greutatea de 1,5 kg albina.
 Se pot forma si pachete cu 1 kg de albina, insa noi le recomandam pe cele de 1,5 kg, care sunt mai performante.
 Dupa ce am ajuns la cantitatea dorita fixam hranitorul si mutam intr-un loc umbrit pachetul astfel pregatit. Repetam operatiunile pentru fiecare pachet in parte.
Transportul pachetelor - dupa formare si depozitare, pachetele cu albine se transporta, de preferinta noaptea, la noua vatra aflata la min. 3 km de cea veche. 
Odata ajunse la noua destinatie se vor depozita intr-o camera racoroasa (sau pivnita) pana in dimineata urmatoare.
Instalarea roiurilor - instalam roiurile formate in stupi noi sau vechi (dezinfectati insa), dotati cu 5-6 faguri [image: image4.jpg]


artificiali. 
Este interzisa folosirea fagurilor crescuti datorita riscului de transmitere a bolilor. 
Se indeparteaza hranitorul (care are si rol de capac), se scoate colivia cu matca si se fixeaza intre fagurii artificiali.
In prealabil orificiul de eliberare va fi infundat cu un dop de serbet. 
Tranzvazarea albinelor poate fi facuta prin scuturarea directa a albinelor sau prin introducerea pachetului direct in stup. 
In acest ultim caz albinele parasesc singure pachetul, urmand ca acesta sa fie recuperat in ziua urmatoare. 
Albinelor li se va asigura un hranitor cu 1-2 kg de sirop de zahar 2/1. Nu se administreaza drept hrana miere !
Ingrijirea roiurilor - in zilele urmatoare se urmareste de catre apicultor eliberarea si inceperea pontei matcii.
La intervale de 3-4 zile se va administra sirop de zahar.In maxim 4-6 zile de la instalare se face un tratament cu Varachet Forte,pentru eliminarea acarianului Varroa. 
Recomandari finale - producerea si transportul roiului, se poate face si in lipsa lazii-pachet, aceasta putand fi inlocuita cu un sac, un cos de nuiele, etc! 
Respectati intocmai fazele descrise! 
Nu folositi miere drept hrana! 
Nu folositi faguri claditi! 
Executati un tratament antivarooa! 
Desi "adversarii" acestei metode de inmultire reproseaza lenta dezvoltare a roiului, nu este deloc asa, si daca vom proceda corect vom obtine in toamna familii pe 6-8 faguri cu albina ! 

